Celebs se vreemde fobies | SARIE
FOTO Getty Images / Gallo Images	18 Augustusus 2016
Celebs se vreemde fobies	deur SARIE.com-span
Gedink jou vrees vir hoogtes of die donker is ongegrond? Los dit vir Hollywood-sterre om hul vreemde fobies te deel. Kendall Jenner het nou net ’n groot mode-hoogtepunt bereik met haar Vogue September-voorblad, maar het ook gedeel dat sy aan tripofobie ly: die vrees vir gaatjies.
Hoewel medici nog nie dié fobie erken nie, word lyers glo naar as hulle iets sien wat ’n klomp klein gaatjies naby mekaar het. Kendall het op haar blog geskryf dat klein gaatjies in snaakse patrone haar uit-freak: “Dinge soos pannekoeke, heuningkoek of lotus-koppe (die ergste!). Dit klink belaglik maar soveel mense ly hieraan! Ek kan nie eers na klein gaatjies kyk nie, dit veroorsaak die ergste angs. Wie weet wat is daarin??”
Maar dis nie presies die tipe gaatjies waaroor sy praat nie. Kyk hier na Ranker se lys met 53 foto’s wat mense met tripofobie laat gril. Ek het nie eens dié fobie nie, maar van die foto’s het my ook bietjie dieper laat asemhaal …
Kyk weg, Kendall – hier’s plaatkoekies!
En die voormalige sokkerheld David Beckham is bang dat sy klere dalk nie bymekaar pas nie!
Pamela Anderson hou glo nie daarvan om haarself te sien nie – in spieëls of op TV …